तलवार दंपती की याचिका पर होगी सुनवाई  
राजेश और नूपुर तलवार ने अपने खिलाफ़ निचली अदालत में शुरू हुए मुकदमे को खत्म करने की मांग की है।
सुप्रीम कोर्ट में आज आरुषि के माता-पिता की याचिका पर सुनवाई होगी। राजेश और नूपुर तलवार ने अपने खिलाफ़ निचली अदालत में शुरू हुए मुकदमे को खत्म करने की मांग की है। पिछली सुनवाई के दौरान सुप्रीम कोर्ट ने उन्हें अंतरिम राहत देते हुए निचली अदालत में मुकदमे पर रोक लगा दी थी।  गाज़ियाबाद की अदालत ने सीबीआई की क्लोजर रिपोर्ट को खारिज करते हुए तलवार दंपती के खिलाफ मुकदमा शुरू किया था। इसके खिलाफ राजेश और नूपुर तलवार इलाहाबाद हाईकोर्ट गए थे लेकिन कोर्ट ने उनकी अपील ठुकरा दी। इसके बाद उन्होंने सुप्रीम कोर्ट का दरवाज़ा खटखटाया।